কোটা সংস্কারের দাবিতে চলমান আন্দোলন স্থগিত ঘোষণা করা হয়েছে। এসময় আন্দোলকারী ছাত্ররা প্রধানমন্ত্রী শেখ হাসিনাকে মাদার অব এডুকেশন উপাধি হিসেবে ভূষিত করেন। বৃহস্পতিবার বেলা ১১টায় রাজু ভাস্কর্যের সামনে আয়োজিত সংবাদ সম্মেলনে বাংলাদেশ সাধারণ ছাত্র অধিকর সংরক্ষণ পরিষদের আহ্বায়ক হাসান আল মামুন এ ঘোষণা দেন। তিনি জানান, প্রধানমন্ত্রীর ঘোষণা প্রজ্ঞাপন আকারে জারি না হওয়া পর্যন্ত আন্দোলন স্থগিত করা হয়েছে। এ সময় তিনি প্রধানমন্ত্রীর ঘোষণা দ্রুত গেজেট আকারে প্রকাশের দাবি জানান।